
	1.
	Noteikumu konsolidētā versija
 Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi
	Iebildums
Atkārtoti vēršam uzmanību, ka Noteikumos Nr. 153 ietvertās informatīvās zīmes izmērs un attēlojamā informācija nav uztverama autovadītājiem, kas pārvietojas pa ceļu, pie kura šī informatīvā zīme uzstādīta, tādējādi apdraudot satiksmes drošību, kā arī tā neatbilst Noteikumu Nr. 153 9.2. apakšpunktam, kas noteic, ka informatīvo zīmi izvieto labi redzamā vietā. Līdz ar to var uzskatīt, ka transportlīdzekļu vadītāji nav informēti par informatīvajā zīmē ietverto informāciju, jo braukšanas ātruma dēļ to nevar salasīt.
Informatīvā zīme, kas izvietota pie ceļiem, pa kuriem pārvietojas mehāniskie transportlīdzekļi, un ir paredzēta, lai informētu mehānisko transportlīdzekļu vadītājus, ir jāuzstāda tādā izmērā, lai tā būtu uztverama mehānisko transportlīdzekļu vadītājiem, neapdraudot satiksmes drošību, kā arī tā drīkst saturēt tikai informatīvajā zīmē paredzēto attēlu bez teksta. Attiecīgi Noteikumos Nr. 153 jāapraksta informatīvās zīmes nozīme un sekas (piemēram, līdzīgi kā ceļa zīmju nozīme un sekas tiek aprakstītas Ministru kabineta 2015. gada 2. jūnija noteikumos Nr. 279 "Ceļu satiksmes noteikumi"), kā arī Noteikumos Nr. 153 jānorāda informācija par iestādi, pie kuras persona vajadzības gadījumā var vērsties, lai noskaidrotu videonovērošanas mērķi un informāciju par personas datu apstrādi.
Vienlaikus informējam, ka Satiksmes ministrija neiebilst pret Noteikumu Nr. 153 pielikumā esošo informatīvo zīmi tās pašreizējā izskatā visos citos gadījumos, kad tā nav paredzēta, lai to uztvertu braucošu mehānisko transportlīdzekļu vadītāji. Zīmei “Videonovērošana”, kas informē par novērošanu vietās, kur tā attiecas uz mehānisko transportlīdzekļu vadītājiem ir jābūt bez uzrakstiem.
Ņemot vērā minēto, lūdzam noteikumus papildināt ar 2. pielikumu - zīmi “Videonovērošana”, kas informē par novērošanu vietās, kur tā attiecas uz mehānisko transportlīdzekļu vadītājiem.
Piedāvātā redakcija
-
	Elizabete Udarska (SAM)

	2.
	Noteikumu konsolidētā versija
8. Par novērošanu brīdina ar informatīvo zīmi (pielikums), kuru veido novērošanas videokameras attēls 35 grādu leņķī uz balta fona, ko apņem sarkana robežlīnija vienādmalu trīsstūra formā. Trīsstūra vienas malas garums ir 145 mm, malas platums – 12 mm. Zem trīsstūra atrodas uzraksts ar melniem burtiem "VIDEONOVĒROŠANA". Zem tā norāda videonovērošanas mērķi, pārziņa nosaukumu, adresi un kontakttālruni. Informatīvās zīmes izmēru var proporcionāli palielināt vai samazināt.
	Iebildums
Ar noteikumu projektu paredzēts papildināt Noteikumus Nr. 153 ar 3.1 apakšpunktu, kas noteic, ka policijas iestāde, lai veiktu publisku vietu un tajās esošo personu novērošanu, ar valsts akciju sabiedrību "Ceļu satiksmes drošības direkcija" vai valsts vai pašvaldības ceļa pārvaldītāju, vai dzelzceļa infrastruktūras pārvaldītāju var noslēgt deleģēšanas līgumu par tehnisko līdzekļu uzstādīšanu un to darbības nodrošināšanu. Tātad secināms, ka Noteikumu Nr. 153 pielikumā norādīto informatīvo zīmi var novietot pie ceļiem.
Atkārtoti vēršam uzmanību, ka Noteikumos Nr. 153 ietvertās informatīvās zīmes izmērs un attēlojamā informācija nav uztverama autovadītājiem, kas pārvietojas pa ceļu, pie kura šī informatīvā zīme uzstādīta, tādējādi apdraudot satiksmes drošību, kā arī tā neatbilst Noteikumu Nr. 153 9.2. apakšpunktam, kas noteic, ka informatīvo zīmi izvieto labi redzamā vietā. Līdz ar to var uzskatīt, ka transportlīdzekļu vadītāji nav informēti par informatīvajā zīmē ietverto informāciju, jo braukšanas ātruma dēļ to nevar salasīt.
Ņemot vērā minēto, informatīvā zīme, kas izvietota pie ceļiem, pa kuriem pārvietojas mehāniskie transportlīdzekļi, un ir paredzēta, lai informētu mehānisko transportlīdzekļu vadītājus, ir jāuzstāda tādā izmērā, lai tā būtu uztverama mehānisko transportlīdzekļu vadītājiem, neapdraudot satiksmes drošību, kā arī, tā drīkst saturēt tikai informatīvajā zīmē paredzēto attēlu bez teksta. Attiecīgi Noteikumos Nr. 153 jāapraksta informatīvās zīmes nozīme un sekas (piemēram, līdzīgi kā ceļa zīmju nozīme un sekas tiek aprakstītas Ministru kabineta 2015. gada 2. jūnija noteikumos Nr. 279 "Ceļu satiksmes noteikumi"), kā arī Noteikumos Nr. 153 jānorāda informācija par iestādi, pie kuras persona vajadzības gadījumā var vērsties, lai noskaidrotu videonovērošanas mērķi un informāciju par personas datu apstrādi.
Vienlaikus informējam, ka Satiksmes ministrija neiebilst pret Noteikumu Nr. 153 pielikumā esošo informatīvo zīmi tās pašreizējā izskatā visos citos gadījumos, kad tā nav paredzēta, lai to uztvertu braucošu mehānisko transportlīdzekļu vadītāji.
Piedāvātā redakcija
8. Par novērošanu brīdina ar informatīvo zīmi (1., 2. pielikums ) "Videonovērošana". Norāda, ka teritorijā var būt uzstādīts tehniskais līdzeklis objektu novērošanai:
8.1. ja informatīvo zīmi novieto vietā, kur tā neattiecas uz mehānisko transportlīdzekļu vadītājiem, to veido novērošanas videokameras attēls 35 grādu leņķī uz balta fona, ko apņem sarkana robežlīnija vienādmalu trīsstūra formā. Trīsstūra vienas malas garums ir 145 mm, malas platums – 12 mm. Zem trīsstūra atrodas uzraksts ar melniem burtiem "VIDEONOVĒROŠANA". Zem tā norāda videonovērošanas mērķi, pārziņa nosaukumu, adresi un kontakttālruni. Informatīvās zīmes izmēru var proporcionāli palielināt vai samazināt;
8.2. ja informatīvo zīmi novieto vietā, kur tā attiecas uz mehānisko transportlīdzekļu vadītājiem, to veido novērošanas videokameras attēls 35 grādu leņķī uz balta fona, ko apņem sarkana robežlīnija vienādmalu trīsstūra formā. Informatīvai zīmei jāatbilst izgatavošanas un uzstādīšanas prasībām, kādas ir brīdinājuma ceļa zīmei ceļu satiksmē.
	Elizabete Udarska (SAM)

	3.
	Noteikumu konsolidētā versija
 Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi
	Priekšlikums
Ņemot vērā, ka informatīvā zīme, kas izvietota pie ceļiem, pa kuriem pārvietojas mehāniskie transportlīdzekļi, un ir paredzēta, lai informētu mehānisko transportlīdzekļu vadītājus, ir jāuzstāda tādā izmērā, lai tā būtu uztverama mehānisko transportlīdzekļu vadītājiem, neapdraudot satiksmes drošību, kā arī, tā drīkst saturēt tikai informatīvajā zīmē paredzēto attēlu bez teksta. Attiecīgi Noteikumos Nr. 153 jāapraksta informatīvās zīmes nozīme un sekas (piemēram, līdzīgi kā ceļa zīmju nozīme un sekas tiek aprakstītas Ministru kabineta 2015. gada 2. jūnija noteikumos Nr. 279 "Ceļu satiksmes noteikumi"), kā arī Noteikumos Nr. 153 jānorāda informācija par iestādi, pie kuras persona vajadzības gadījumā var vērsties, lai noskaidrotu videonovērošanas mērķi un informāciju par personas datu apstrādi.
Lūdzam Noteikumus Nr. 153 papildināt ar 2. pielikumu - zīmi “Videonovērošana”, kas informē par novērošanu vietās, kur tā attiecas uz mehānisko transportlīdzekļu vadītājiem.
Līdz ar to, zīmes, kas neatbilst noteikumu projekta 2 . pielikumam ir jānomaina pārejas noteikumos paredzētajā laikā.
Piedāvātā redakcija
16. 2. pielikumā paredzēto zīmi uzstāda pēc noteikumu stāšanās spēkā, savukārt jau uzstādītās zīmes nomaina līdz 2035. gada 31. janvārim.
	Elizabete Udarska (SAM)



